作者:張榘
標題:賀新涼・賀新郎
內容:襟度天為侶。價平生、放浪江湖，浮雲行住。倒挽峽流歸筆底，袞袞二並四具。何尚友、滄波鷗鷺。藻黻皇猷君能事，況賢書、兩度登天府。急著手，佐明主。晴風一舸來瓜步。剪燈花、樽酒論詩，頓忘羈旅。逗曉蠻箋傳金縷，一片瑰詞綺語。甚獨繭、抽成長緒。當代壑翁文章伯，定不教、彈鋏輕辭去。留共濟，孤舟渡。